I Bulawayo ligger det nasjonale jernbanemuséet Zimbabwe National Railway Museum. Det ble etablert i 1972 av en privatperson, og mottar pr. 2017 ikke støtte fra myndighetene på tross av at det er eid av det statlige jernbaneselskapet NRZ. Muséet har gjenstander fra Zimbabwes (og det tidligere Rhodesias) jernbanehistorie. Samlingen inneholder flere diesel- og damplokomotiver, samt ulike gods- og passasjervogner. Den private vognen til Cecil Rhodes er bevart og står utstilt på muséet.